Peppu Flori

Ghjuvan Ghjiseppu Flori (Galeria, 1 ghjinnaghju di u 1899 - Aiacciu, 28 aostu di u 1972)'Ss'articulu pruvene in parte da l'articulu currispundente di a wikipedia in francese. hè statu unu scrittore è pueta corsu. Hè statu dinù funziunariu culoniale francese in Africa[IDREF http://www.idref.fr/097726095].

I nomi di i dui pueti Peppu Flori è Don Ghjiseppu Giansily dettu Pampasgiolu di l'Acquale sò à spessu assuciati chì sò tremindui cuetanei, pueti di prima trinca è originarii di listessu paese, quellu di Lozzi.

Peppu Flori hà scrittu a musica è e parole di bon' parechje canzone in lingua corsa ch'è ellu hà à spessu interpritate incù musicanti cum'è u chitarristu Antone Bonelli, Francescu Mattei, Andria Revel, è cetera.

 Biugrafia 
Ghjuvan Ghjiseppu Flori dettu Peppu Flori, hè di una famiglia di pastori niulinchi, originaria di u paese di Lozzi. Ci avia una casa ch'ellu tinia da a so famiglia.

Peppu Flori hà cullaburatu à numerosu ghjurnali, in lingua corsu o francese : U Muntese, Paese Corsu, Monte Cintu, Le Petit Bastiais, Nice-Matin. Hà ancu cullaburatu à l'ORTF, è hè statu membru di a SACEM in u 1980.

 Opari 
 Ricordi dolci è amari (1952) : premiu Bonardi di l'associu Parlemu Corsu in u 1966
 Poesie Giocose (1817)
 U Sangue parla (1951) :  cummedia in un attu
 Mamma cara
 Veranu corsu
 Vechje Torre...
 Milla Proverbi Corsi (1971)

 Omagi resi 

 Annantu à a facciata di a casa ind'ellu stava in Lozzi hè posta una placca cummemurativa chì ci hè scrittu annantu: " In omagiu Peppu Flori (1898 - 1972) pueta è scrittore corsu mantenidore di a tradizione e di a fede nostra - 26 aostu 1973 ".
 Una casa di i pueti esiste in Galeria, in u paisolu di Prezzuna : a Casa di i Pueti à Peppu Flori à Pampasgiolu. 

A casa di u pueta chì daretu ci si trova un'appicciu di a merria di Galeria, hè appiccicata à a chjesa Santa Lucia. Dumineghja u campusantu ind'ellu ci riposa dinù dapoi u 1977, Don Ghjaseppu Giansily dettu Pampasgiolu di l'Acquale.

 Note 

 Bibliugrafia 
 Ricordi di zitellina, Editore Peppu Flori, 60 pagine, 1966
 Mille proverbii corsi, Aiacciu, Editore O.C.P., 1971

Canzone
 Acquale : (u me paese) parole di Peppu Flori ; Musica di Peppu Flori è Filippu Marietti, Parigi, Edizione Max Eschig, 1963
 Ninni Nanna : parole di Peppu Flori ; Musica di Peppu Flori è Filippu Marietti, Parigi, Edizione Max Eschig, 1963
 Innu à Pasquale Paoli : parole di Peppu Flori, Musica di Peppu Flori è Filippu Marietti, Parigi, Edizione Max Eschig, 1963
 Corsica : parole di Peppu Flori, Musica di Paul Coque, Parigi, Edizione Max Eschig, 1963
 Per tè : parole di Peppu Flori, Musica di Bruno Bacara, Parigi, Edizione musicale Amore, 1963
 Preghera : parole di Peppu Flori ; musica di Maguy Zanni, Parigi, Edizione Max Eschig, 1964
 L'ingannata : parole di Peppu Flori ; musica di Maguy Zanni, Parigi, Edizione Max Eschig, 1969

Ligami
 Peppu Flori : annantu à u foru Isula

Da vede dinù
 Don Ghjiseppu Giansily (dettu Pampasgiolu)

Categoria:Scrivanu in lingua corsa